title: Naturismo
text: O naturismo u desnudismo ye un movimiento social, cultural y politico en o qual diversos grupos de presonas (clamaus "nudistas" u "naturistas") practican distintos tipos d'actividatz despullaus sin conteniu sexual. Os nudistas tractan d'expresar en libertat lo suyo dreito a estar despullaus y amostrar lo suyo respecto a lo medio ambient.
  
  En Europa
  
  Aragón
  En Aragón i hai bells 85 naturistas asociaus en a Anar (Asociación Naturista de Aragón).
  
  Alemanya
  En Alemanya a primers d'o sieglo XX florió una cultura naturista que estió eliminada con a plegada d'o partiu nazi enta lo poder. Dimpués d'a Segunda Guerra Mundial, o naturismo (en alemán "Freikörperkultur" (FKK)) experimentó un gran auche especialment en l'Alemanya de l'Este. En as anyadas de 1970 i heba bellas 150.000 personas asociadas, actualment s'estima en bellas 50.000.
  
  Austria
  En Austria lo naturismo remaneix relativament popular con numerosos lacos y ríos con puestos dedicaus a ixa actividat.
  
  Espanya
  En Espanya i hai 2.000 personas asociadas a bell club naturista. A Federación Española de Naturismo ye una organización no gubernamental que agrupa a diferents Asociacions Naturistas-Nudistas d'o estato espanyol. Se calcula que bells dos millons de personas practican lo desnudismo en Espanya, d'as qualas tres quatrenas partes son extranchers.
  
  Catalunya
  En Catalunya lo naturismo vivió un gran empentón mientres as anyadas de 1920 per parte d'o grupo "Amics del Sol". Actualment i hai uns 1.000 naturistas asociaus. Existe una Federació Naturista-Nudista de Catalunya (FNNC), que ye formada per quatro asociacions fundadoras: Associació d'Amics de la Platja Naturista del Torn (AAPNT), Associació Club Català de Naturisme (CCN), Associació Nudista de Catalunya (ANC) y Associació Naturista de la Platja de l’Aiguadolç (ANPA).
  
  Pais Basco
  Totz os anyos dende 1999 se celebra en a localidat de Sopelana, Bizcaya, la corrida u cursa nudista de "Sopelana – Trofeo Patxi Ros" en a quala participan una meya de 40 corredors.
  
  Croacia
  O desnudismo ha estau popular en Croacia dende los anyos 1930 y fue lo primer pais europeu en creyar los resorts naturistas. Actualment constituye lo 15% d'a suya industria turistica.
  
  Francia
  O naturismo en Francia emplega a mas de 3.000 personas y s'estima que chenera una valor de 250 millons d'euros.
  
  Dinamarca
  Totz los anyos en o marco d'o festival de Roskilde en a localidat danesa d'o mesmo nombre se celebra la "Naked run" con gran participación en a quala los ganadors reciben una dentrada gratis pa lo festival d'o siguient anyo.
  
  En America
  
  Estaus Unius
  O festival Burning Man que se celebra en o Black Rock Desert en Nevada ye conoixiu per permitir participar despullaus como parte d'o dreito a l'auto-expresión.
  
  Mexico
  A placha Zipolite ye la sola placha nudista en tot Mexico. En a resta d'o pais ye condenada per lei.
  
  En Asia 
  O despullato en publico no ye tolerau y en muitos paises d'esta rechión d'o mundo o desnudismo ye considerau tabú u ye prohibiu.
  
  Referencias
  
  Vinclos externos 
    https://www.anarnaturismo.com/ Asociación Naturista de Aragón (ANAR)
    https://web.archive.org/web/20190825163428/https://www.fnnc.cat/ Federació Naturista-Nudista de Catalunya (FNNC)
    https://naturismo.org/fen/  Federación Española de Naturismo
  
  Naturismo